EkBass/fiwiki-20250220-pages-articles huggingface dataset:
Satu Maaranen

Satu Maaranen (s. 1984) on suomalainen muotisuunnittelija, joka voitti kansainvälisen Festival de Hyèresin suunnittelukilpailun pääpalkinnon vuonna 2013. ==Tausta== Hyèresin voittomallisto oli hänen taiteen maisterin opinnäytteensä Aalto-yliopiston taiteiden ja suunnittelun korkeakoulusta (2012). Satu Maaranen työskentelee myös kuosisuunnittelijana. Hänen opinnäytteensä Vaate Maisemassa käsitteli vaatteen ja luonnon suhdetta kyseenalaistaen mm. perinteisen camouflage-kuosin olemuksen. Kaikki kokoelman kuosit olivat Maarasen käsialaa. Kuosit hän toteutti käsin painamalla käyttäen erikoistekniikoita ja epätavallisia materiaaleja kuten hiekkaa taikka ruohoa. ==Tyyli== Maarasen tyylille ovat ominaisia voimakkaat värit ja suurikoiset käsinmaalatut kuosit. Hänen kuosimaailmansa on abstrakti ja viittaa kuvataiteen tekniikoihin kuten maalaustaiteeseen. Ennen muotisuunnittelijan opintojaan hän opiskelikin kuvataideopettajaksi. ==Tunnustukset== Hänet valittiin vuonna 2015 ehdokkaaksi Ison-Britannian design-museon vuosittaisessa Designs of the Year Awardsin muotikategoriassa, jonka muita ehdokkaita olivat mm. Rodarte ja J.W. Anderson. Hän on voittanut "Vuoden nuori tulokas"-palkinnon Suomen Ellen Style Awardsissa 2012 sekä Designer’s Nest – kilpailun Kööpenhaminassa 2010. ==Työskentely== Satu Maaranen työskentelee freelancerina muun muassa Marimekolle, ranskalaiselle Petit Bateaulle sekä suomalaiselle Siloa & Mook -vaatemerkille. Maaranen toimii myös Pre Helsinki -organisaation luovana johtajana. Pre Helsinki -tapahtuma tekee suomalaista muotia tunnetuksi kansainvälisesti ja edesauttaa suomalaisten muotisuunnittelijoiden työllistymistä maailmalla. == Lähteet == == Aiheesta muualla == *http://www.villanoailles- hyeres.com/hyeres2013/show.php?cat_id=3&id;=10 *http://en.vogue.fr/fashion/fashion-news/diaporama/hyres- festival-2013-winners-satu-maaranen-camille-kunz-yvone-poei-yie-kwok-felipe- oliveria-baptista-chlo/12871 *http://mbfashionweek.com/designers/satu- maaranen-presented-by-mercedes-benz-and-elle Luokka:Elävät henkilöt Luokka:Vuonna 1984 syntyneet Luokka:Suomalaiset muotisuunnittelijat
Tua Rahikainen

Tua Rahikainen (s. 1944) on suomalainen muotisuunnittelija, joka on erikoistunut turkiksiin. Hän suunnitteli ensimmäisen turkiskokoelmansa vuonna 1967 vanhempiensa Åke ja Birgit Rahikaisen turkisliikkeelle. Rahikainen valmistui Taideteollisesta oppilaitoksesta muotisuunnittelijaksi 1969. Hän toimi Turkisliike Rahikaisen suunnittelijana ja oli myöhemmin sen osakas. Vuonna 1993 turkisliike haettiin konkurssiin. 1983 hän esitteli Brondan galleriassa postmodernisen turkiskokoelman, joka oli ajateltu taiteeksi. ==Lähteet== Luokka:Vuonna 1944 syntyneet Luokka:Suomalaiset muotisuunnittelijat Luokka:Elävät henkilöt
Risto Pulkkinen

Risto Pulkkinen (s. 1955) on uskontotieteilijä, Helsingin yliopiston uskontotieteen ja Lapin yliopiston pohjoisen etnografian dosentti sekä Suomen evankelis-luterilaisen kirkon pappi, joka on perehtynyt suomalaiseen ja saamelaiseen kansanuskoon sekä pohjoisten kansojen mytologiaan. Pulkkinen aloitti opintonsa Helsingin yliopiston maatalous-metsätieteellisessä tiedekunnassa mutta vaihtoi myöhemmin teologiseen tiedekuntaan. Kansanuskosta hän kiinnostui professori Juha Pentikäisen pitämillä luennoilla. Teologian pro gradu -työnsä sekä tohtorin väitöksensä hän teki metsäsuomalaisia tutkineesta kirjailija Carl Axel Gottlundista. Vuonna 2014 ilmestyi Pulkkisen teos Suomalainen kansanusko – Samaaneista saunatonttuihin, yleisesitys suomalaisesta muinais- ja kansanuskosta.. Hänelle myönnettiin kirjasta Lauri Jäntin säätiön kunniamaininta. Pulkkinen oli myös yksi Tiedonjulkistamisen valtionpalkinnon 2005 saaneen saamelaiskulttuurin ensyklopedian The Saami. A Cultural Encyclopaedia kolmesta toimittajasta. Risto Pulkkisen yhdessä Juha Pentikäisen kanssa kirjoitettua teosta Saamelaisten mytologia kohtaan esitettiin epäilyksiä plagioinnista. Väitteet plagioinnista johtivat Helsingin yliopiston kanslerin käynnistämään hyvän tieteellisen käytännön loukkausepäilyn selvitykseen. Selvityksen mukaan teoksessa syyllistyttiin plagiointina ilmenneeseen tieteelliseen vilppiin.Helsingin yliopiston kanslerin päätös 23.11.2021, HY/1172/05.02.02/2018 == Teoksia == * * Pulkkinen, Risto & Pentikäinen, Juha: Lars Levi Laestadius – Yksi mies, seitsemän elämää. Helsinki: Kirjapaja, 2011. ISBN 978-952-247-182-6 * * * Pulkkinen, Risto & Pentikäinen, Juha: Saamelaisten mytologia. Helsinki: Suomalaisen Kirjallisuuden Seura, 2018. ISBN 978-952-222-912-0 == Lähteet == Luokka:Suomalaiset etnologit Luokka:Suomalaiset tietokirjailijat Luokka:Suomalaiset uskontotieteilijät Luokka:Saamelaiskulttuurin tutkijat Luokka:Suomen evankelis-luterilaisen kirkon papit Luokka:Vuonna 1955 syntyneet Luokka:Elävät henkilöt
Kalevankangas (harju)

Kalevankangas on harju Tampereella noin kilometri keskustasta itään. Kalevankankaalla on Kalevankankaan hautausmaa. Harjun eteläpuolella on Iidesjärvi, ja harjun etelärinnettä pitkin kulkee junarata Jyväskylään. Sisällissodan aikaan harju oli taistelujen tapahtumapaikka ja vankileirin sijaintipaikka. Harju on syntynyt jääkauden loppuvaiheessa noin 8 000 eaa.Iidesjärven ympäristö- ja maisemaselvitys, sivu 11; Tampere 2010. Vuoden 1539 käräjillä mainittu rajapaikka Kalevankivi oli kai Kalevankankaalla. Nimi voi olla esihistoriallinen ja viitata Kalevanpoikiin, kansantarujen jättiläisiin, joita ovat myös Väinämöinen ja Lemminkäinen. == Lähteet == Luokka:Tampereen luonto Luokka:Suomen harjut Luokka:Kalevanharju
John B. Olli

John B. Olli (21. maaliskuuta 1894 – 11. huhtikuuta 1984 New Haven) oli amerikansuomalainen kielitieteilijä, joka toimi germaanisten ja slaavilaisten kielten professorina New Yorkin City Collegessa sekä opetti myös Wisconsinin ja Columbian yliopistoissa. Suomessa syntynyt Olli muutti Yhdysvaltoihin vuonna 1916 ja oli sen jälkeen mukana syndikalistisen IWW-ammattiliiton toiminnassa. Hän opiskeli järjestön ylläpitämässä Työväen Opistossa Minnesotan Duluthissa ja jatkoi opintojaan Wisconsin yliopistossa, jossa Olli myös väitteli tohtoriksi.Haworth, Robert E.: Anarchist Pedagogies: Collective Actions, Theories, and Critical Reflections on Education, s. 57. PM Press, 2012. ISBN 978-1604864847. Teoksen verkkoversio Myöhemmin hän työskenteli New Yorkin City Collegessa 36 vuoden ajan ja jäi eläkkeelle vuonna 1965. Vuonna 1958 Olli julkaisi englanninkielisen teoksen suomen kieliopin perusteista. Lisäksi hän on kirjoittanut muun muassa esipuheen amerikansuomalaisen Päivälehden vuonna 1944 julkaisemaan Kalevalaan. == Teokset == *Fundamentals of Finnish grammar, Northland Press, 1958. *A History of Finnish American Organizations in Greater New York 1891–1976, kirj. Katri Ekman, Corinne Olli & John B. Olli, Greater NY Finnish Bicentennial Planning Committee, New York, 1976. == Lähteet == Luokka:Suomalaiset kielitieteilijät Luokka:Yhdysvaltalaiset kielitieteilijät Luokka:Yhdysvaltalaiset professorit Luokka:Amerikansuomalaiset henkilöt Luokka:Vuonna 1894 syntyneet Luokka:Vuonna 1984 kuolleet
Kyttälän rautatieasema

Kyttälän rautatieasema (lyh. Ktä) on käytöstä poistettu rautatieliikennepaikka Tampere–Pori-radalla Kyttälän kylässä Kokemäellä. == Historia == Kyttälä kuului vuonna 1895 avatun Tampere–Pori-radan alkuperäisiin liikennepaikkoihin. Alkuperäinen pysäkkirakennus rakennettiin Oulun radan pysäkin tyyppipiirustusten mukaisesti vuonna 1895 samanlaisena kuin läheiset Kauvatsan ja Risten asemat samalla rataosalla, mutta se tuhoutui tulipalossa jo elokuussa 1897. Uusi asemarakennus rakennettiin samoin piirustuksin, mutta se puolestaan poltettiin sisällissodan aikana Kokemäen taistelun yhteydessä 17. huhtikuuta 1918. Sen tilalle rakennettiin kolmas lautarakenteinen asemarakennus. Alkuperäinen hirsinen vesitorni korvattiin vuonna 1916 tiilisellä.Iltanen s. 124–125. Kyttälä oli sikäli poikkeuksellinen rautatieasema, että se oli tärkeä risteysasema, vaikka paikalle ei johtanut lainkaan maantietä. Vuonna 1893 aloitettiin säännöllinen laivaliikenne Kokemäenjokea myöten Kyttälästä Huittisiin ja näin Kyttälän asema palveli huittislaisia. Vuonna 1898 rakennettiin kapearaiteinen rautatie Kyttälän asemalta satamalaiturille. Kyttälä oli myös tärkeä puutavarankuljetuksen solmukohta. Loimijoen alueelta uitettuja tukkeja kuormattiin juniin kuljetettaviksi Raumalle ja toisaalta muualta Suomesta junalla tuotuja tukkeja purettiin junanvaunuista uitettaviksi Porin suuntaan. Laivaliikenne Kyttälän ja Huittisten välillä päättyi vuonna 1933 maantieliikenteen vilkastuessa. Maantie Kyttälän asemalle valmistui kuitenkin vasta 1940-luvulla. Henkilöliikenne Kyttälän asemalla lopetettiin vuonna 1983 ja koko liikennepaikka lakkautettiin vuonna 1984. Kyttälän ja samana vuonna lakkautetun Ahvenuksen seisakkeen välillä otettiin käyttöön Ahvenuksen junakohtauspaikka vajaat kolme kilometriä Tampereen suuntaan. Kyttälän raiteet jäivät palvelemaan vain aseman viereisen Kyttälän sahan tarpeita, ja asemarakennus myytiin vuonna 1992. Sivuraide Kyttälän asemalta sahalle purettiin vuonna 1993, muu ratapiha seuraavana vuonna ja asemarakennus paikallisten asukkaiden vastustuksesta huolimatta vuonna 1995. Aseman vesitorni on vielä jäljellä asunnoksi muutettuna. ==Lähteet== * Jussi Iltanen: Radan varrella: Suomen rautatieliikennepaikat (2. painos), s. 124–125. Helsinki: Karttakeskus, 2010. ISBN 978-952-593-214-3. ===Viitteet=== Luokka:Satakunnan lakkautetut rautatieliikennepaikat Luokka:Kokemäki
Esploratore-luokka

Esploratore-luokka oli Italian kuninkaallisen laivaston kahden aluksen muodostama yhteysalus- ja tiedusteluristeilijäluokka (). == Alukset == Esploratore-luokan yhteysaluksetGardiner, Robert 1860-1905 s. 352 Nimi Telakka Kölinlasku Vesille Valmis Kohtalo RN Esploratore Money, Wigram & Sons, Blackwall 5. heinäkuuta 1862 helmikuu 1863 elokuu 1863 myyty romutettavaksi 1907-1908 RN Messaggiere Money, Wigram & Sons, Blackwall 5. heinäkuuta 1862 toukokuu 1863 elokuu 1863 poistettu 1885 == Lähteet == * === Viitteet === *
RN Vedetta

RN Vedetta () oli Italian kuninkaallisen laivaston vuonna 1866 vesillelaskettu parkkitakiloitu yhteysalus, joka oli samalla ensimmäinen italialaisella telakalla valmistunut rautarunkoinen sotalaiva. == Valmistus == Alus tilattiin Genovasta La Focelta ja sen köli laskettiin vuonna 1862. Alus laskettiin vesille 24. lokakuuta 1866 ja se liitettiin laivastoon 16. huhtikuuta 1869.Gardiner, 1860–1905 s. 352 == Palvelus == Alus aseistus vaihdettiin vuonna 1896 kahteen 37 millimetrin 25 pituuskaliiperin ja kahteen 37 millimetrin 20 pituuskaliiperin tykkiin. Alus siirrettiin vuonna 1901 varastolaivaksi ja se poistettiin alusluettelosta 30. elokuuta 1903. Alus luovutettiin genovalaiselle Garaventa instituutille. ==Lähteet== * === Viitteet === Luokka:Regia Marinan avisot
RN Staffetta

RN Staffetta () oli Italian kuninkaallisen laivaston vuonna 1876 vesillelaskettu prikantiinitakiloitu rautarunkoinen yhteysalus (), joka oli samalla ensimmäinen italialaisella telakalla valmistunut rautarunkoinen sotalaiva. == Valmistus == Guglielmo Puccin suunnittelema alus tilattiin Sampierdarenasta Ansaldolta ja sen köli laskettiin elokuussa 1873. Alus laskettiin vesille 24. kesäkuuta 1876 ja se liitettiin laivastoon 1. joulukuuta 1877.Gardiner, 1860–1905 s. 352 == Palvelus == Aluksen aseistukseen lisättiin neljä 57 millimetrin 43 pituuskaliiperin tykkiä vuonna 189, jolloin samalla miehistön tarve nousi 137:ään. Vuosina 1900-1903 alus muutettiin tutkimusalukseksi, jolloin sen aseistuksena oli ainoastaan neljä 57 millimetrin tykkiä. Tutkimusaluksena aluksen miehistöntarve oli 126 henkeä. Alus poistettiin palveluksesta 19. heinäkuuta 1914. ==Lähteet== * === Viitteet === Luokka:Regia Marinan avisot
RN Rapido

RN Rapido () oli Italian kuninkaallisen laivaston vuonna 1876 vesillelaskettu nelimastoinen kuunaritakiloitu rautarunkoinen yhteysalus (). == Valmistus == Luigi Borghin suunnittelema alus tilattiin Livornosta Cantiere navale fratelli Orlandolta ja sen köli laskettiin lokakuussa 1873. Alus laskettiin vesille 16. marraskuuta 1876 ja se liitettiin laivastoon 1. toukokuuta 1877.Gardiner, 1860–1905 s. 352 == Palvelus == Aluksen aseistus muutettiin viideksi 57 millimetrin tykiksi ja kahdeksi konekivääriksi vuonna 1890, jolloin miehistön tarve laski 128:aan. Se oli 8. elokuuta 1907 alkaen satamaproomuna Genovassa, kunnes alus romutettiin 1912. ==Lähteet== * === Viitteet === Luokka:Regia Marinan avisot
Pängätsalo

Pängätsalo on Keiteleen saari pääosin Vesannolla sekä osittain Äänekosken (Konginkankaan) ja Konneveden alueella. Se on Suomen sisävesien 31. suurin saari, ja sen pinta ala on 21 km². Lounaispuolisesta Konneveteen kuuluvasta mannerrannasta saaren erottaa Murtosalmi. Pängätsalossa on yksi lampi, Rintainlampi. Pängätsalon ja mantereen välillä ei ole pysyvää tieyhteyttä, mutta Keiteleen ylitse pääsee lossilla. Vuonna 2009 Pängätsalossa oli seitsemän pysyvää asukasta sekä 47 kesäasuntoa. Viljo Nissilän mukaan saaren nimi voi olla hämäläisten eränkävijöiden perua, sillä jo 1500-luvulla Sahalahden Isonniemen kylässä mainitaan suku- tai lisänimi Pänkä (Sipi Pengä, n. 1558). == Lähteet == Luokka:Keiteleen saaret Luokka:Äänekosken luonto Luokka:Konneveden luonto Luokka:Vesanto Luokka:Konginkangas
Barbarigo-luokka

Barbarigo-luokka oli Italian kuninkaallisen laivaston kahden aluksen muodostama yhteysalusluokka (). == Alukset == Barbarigo-luokan yhteysaluksetGardiner 2002, s. 353 Nimi Telakka Kölinlasku Vesille Valmis Kohtalo RN Agostino Barbarigo Venetsian laivastontelakka 1876 23. tammikuuta 1879 poistettu 5. tammikuuta 1913 RN Marcantonio Colonna Venetsian laivastontelakka 1877 6. elokuuta 1879 poistettu 5. tammikuuta 1913 == Lähteet == * === Viitteet === *
Toni Keränen

Toni Tuomas Keränen (s. 16. kesäkuuta 1998 Liminka) on suomalainen keihäänheittäjä. Hän edustaa Limingan Niittomiehiä. Keränen voitti vuonna 2015 alle 18-vuotiaiden SM-kultaa tuloksella 81,39 m, joka oli lähes kolme metriä parempi kuin saman vuoden alle 18-vuotiaiden MM-kilpailuiden voittotulos. Elokuussa 2015 Keränen heitti kotipaikkakunnallaan uuden ikäluokkansa Suomen ennätyksen 83,29 m. Hän sijoittui kymmenenneksi Grosseton alle 20-vuotiaiden EM-kilpailuissa 2017. Keränen saavutti heinäkuussa 2018 Kalevan kisoissa SM- hopeaa tuloksella 78,86 m. Hän oli mukana Eugenen MM-kilpailuissa 2022. Karsinnassa hän heitti tuloksen 78,52, mikä ei riittänyt finaalipaikkaan.He­lan­der ja Ete­lä­ta­lo jat­ka­vat Eu­ge­nes­sa keihään MM- fi­naa­liin – Li­min­gan Toni Keränen jäi kauas kar­sin­ta­ra­jas­ta Hän sai samana vuonna hopeaa Kalevan kisoissa ja karsiutui loppukilpailusta Münchenin EM-kilpailuissa tuloksella 77,01. Rooman EM-kilpailuissa 2024 hän sijoittui kymmenenneksi tuloksella 80,76. Saman vuoden Kalevan kisoissa hän sai hopeaa. Ennätyksensä 85,27 Keränen heitti Pariisin olympialaisten karsinnassa 6. elokuuta 2024. Loppukilpailussa hän sijoittui kymmenenneksi tuloksella 80,92. Keränen on pelannut myös pesäpalloa ja kilpaillut muissa yleisurheilulajeissa, voittaen poikien SM-kultaa pituushypyssä, 100 metrin juoksussa ja viisiottelussa. Syksystä 2021 lähtien Kerästä on valmentanut Petteri Piironen. Aikaisemmin häntä ovat valmentaneet Jorma Markus, Timo Keränen ja Hannu Kangas. == Henkilökohtaiset ennätykset == * keihäänheitto: 85,27 (Pariisi 2024) == Lähteet == Luokka:Suomalaiset keihäänheittäjät Luokka:Vuonna 1998 syntyneet Luokka:Elävät henkilöt
Luettelo Ahvenanmaan kunnista

Ahvenanmaan kuntien sijainti käy ilmi oheisesta kartasta. Maakunnassa on 16 kuntaa:Kommunerna, Åland * Manner-Ahvenanmaalla: ** Maarianhaminan kaupunki (Mariehamn) ** Finström ** Geta ** Hammarland ** Jomala ** Saltvik ** Sund * Muilla saarilla, siltayhteydessä Manner-Ahvenanmaan kanssa: ** Eckerö ** Lemland ** Lumparland * Muilla saarilla ilman siltayhteyttä: ** Brändö ** Föglö ** Kumlinge ** Kökar ** Sottunga ** Vårdö == Katso myös == * Ahvenanmaan maakunnan kuntien vaakunat ==Lähteet== Ahvenanmaa *
Tim Nedow

Timothy "Tim" Nedow (s. 16. lokakuuta 1990 Brockville, Ontario) on kanadalainen kuulantyöntäjä. Nedow on 195 senttimetriä pitkä ja painaa 100 kilogrammaa.http://g2014results.thecgf.com/athlete/athletics/1035902/t_nedow.html Nedow on osallistunut kaksiin olympialaisiin sekä neljiin MM-kilpailuihin. Dohan MM-kilpailuissa 2019 hän oli yhdeksäs, vuosina 2013, 2015 ja 2017 hän jäi karsintaan, samoin olympialaisissa 2016 ja 2021. Sisäratojen MM- kilpailuissa hän oli seitsemäs 2016 ja yhdeksäs 2018. Kansainyhteisön kisoista 2014 Glasgow'sta ja 2018 Gold Coastissa hän saavutti pronssia. Pan-Amerikan kisoissa 2015 Torontossa Nedow sijoittui hopealle tuloksella 20,53.http://results.toronto2015.org/IRS/en/athletics/athlete- profile-n10182313-nedow-timothy.htm Kiekonheitossa hän sijoittui kuudenneksi. Limassa 2019 hän oli kuulantyönnössä neljäs. Vuoden 2013 Frankofonisista kisoista hän saavutti pronssia. Nedow voitti Tukholman Timanttiliigan kuulantyönnön vuonna 2015. Tukholman kuulantyöntö ei kuulunut Timanttiliigan osakilpailuihin, josta johtuen kilpailun taso jäi vaatimattomaksi.http://www.all-athletics.com/node/326958 http://stockholm.diamondleague.com/en/lists_results_stockholm/ Hän voitti myös Tampereen Keskustorilla käydyn Eliittikisojen osakilpailun syyskuussa 2015.http://m.aamulehti.fi/urheilu/keskustorilla-hyva-fiilinki-mutta- kuulakaaret-jaivat-lyhyiksi?v=1 == Henkilökohtaiset ennätykset == === Ulkoradat === Laji Tulos Paikka Päivä Kuulantyöntö 21,18 m Long Beach 20. huhtikuuta 2019 Kiekonheitto 61,49 m Toronto 23. heinäkuuta 2015 === Sisäradat === Laji Tulos Paikka Päivä Kuulantyöntö 21,33 m Tukholma 17. helmikuuta 2016 == Lähteet == Luokka:Kanadalaiset kuulantyöntäjät Luokka:Vuonna 1990 syntyneet Luokka:Elävät henkilöt
Ford Transit Courier

Ford Transit Courier on Fordin vuodesta 2014 lähtien valmistama pieni pakettiautomalli, joka sijoittuu mallistossa Transit Connectin alapuolelle. Sen tila-autoversio on nimeltään Tourneo Courier. Transit-nimestään huolimatta mallilla ei ole teknistä yhteneväisyyttä Ford Transitin kanssa, vaan nimi on ainoastaan viittaus Fordin tavara-autoperheeseen. Malli perustuu samaan perusrakenteeseen kuin esimerkiksi Ford B-Max, EcoSport ja Fiesta. Vuoden 2014 Euro NCAP -kolaritestistä Courier sai tulokseksi neljä tähteä viidestä. Moottorivaihtoehdot ovat 1,0-litrainen (100 hv) EcoBoost-bensiinimoottori sekä 1,5- (75 hv) ja 1,6-litraiset (95 hv) Duratorq TDCi -dieselmoottorit. Kaikissa moottoreissa voimansiirtona on viisivaihteinen manuaalivaihteisto ja vakiovarustukseen kuuluu start/stop-järjestelmä. Pakettiautosta Suomeen tuodaan ainoastaan paremmin varusteltua Trend-mallia. Siinä on vakiovarusteina neljä turvatyynyä, ESP, 15 tuuman teräsvanteet pölykapselein, lämmitettävä tuulilasi, kauko-ohjattu keskuslukitus, etusumuvalot, lämmitettävät sähköpeilit, manuaali-ilmastointi, nahkaverhoiltu ohjauspyörä, radio/CD-soitin 3,5 tuuman näytöllä ja Bluetooth-järjestelmä.Transit Courier -esite 6/2015, s. 17. Myös Tourneo on lähtöhintaisena Trend-tasoinen, ja varusteluun kuuluu pakettiauton lisäksi turvaverhot ja kuljettajan polviturvatyyny (yht. seitsemän turvatyynyä), vakionopeudensäädin ja kromattu etusäleikön kehys.Tourneo Courier -esite 6/2015, s. 16. Titaniumissa on lisäksi 16 tuuman kevytmetallivanteet, automaatti-ilmastointi, tummennetut takaikkunat, tuulilasinpyyhinten sadetunnistin, pysäköintitutka takana ja hopeiset kattokaiteet.Tourneo Courier -esite 6/2015, s. 17. == Lähteet == * * === Viitteet === == Aiheesta muualla == Transit Courier Luokka:Pakettiautot Luokka:2010-luvun autot Luokka:2020-luvun autot
Fluatsifoppi-butyyli

Fluatsifoppi-butyyli (C19H20F3NO4) on fenoksipropionaattijohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä. ==Ominaisuudet== Fluatsifoppi-butyyli on huoneenlämpötilassa väritöntä tai kellertävää nestettä. Se on veteen liukenematonta, mutta liukenee hyvin useisiin orgaanisiin liuottimiin kuten metanoliin, asetoniin, sykloheksanoniin, dikloorimetaaniin ja tolueeniin. Yhdiste on optisesti aktiivinen ja sen R-enantiomeeri on rikkaruohomyrkkynä kaksi kertaa niin tehokas kuin raseeminen seos tai S-enantiomeeri. Fluatsifoppi-butyylin R-enantiomeeri tunnetaan myös nimellä fluatsifoppi-P-butyyli. Kasveissa ja maaperässä fluatsifoppi-butyyli hydrolysoituu varsinaiseksi vaikuttavaksi aineeksi fluatsifopiksi (C15H12F3NO4) ja hydrolyysi on erityisen nopeaa emäksisissä olosuhteissa. Fluatsifoppi estää kasvien ATP:n biosynteesiä ja voi toimia myös rasvahappojen synteesissä tarvittavan asetyylikoentsyymi-A- karboksylaasin inhibiittorina. == Valmistus ja käyttö == Fluatsifoppi-butyyliä valmistetaan esteröimällä butanolia 2-(4-kloorifenoksi)propaanihapon, jota muodostuu 2-klooripropaanihapon ja p-kloorifenolin välisellä reaktiolla, kanssa. Muodostuva välituote reagoi 2-hydroksi-5-(trifluorimetyyli)pyridiinin kanssa fluatsifoppi-butyyliksi. Valmistettaessa fluatsifoppi-P-butyyliä käytetään 2-klooripropaanihapon S-enantiomeeria. Fluatsifoppi-butyyliä käytetään selektiivisenä herbisidinä yksi- ja monivuotisia ruohovartisia rikkakasveja vastaan. Sitä käytetään joko konsentraattina tai pulverimuodossa. Ainetta käytetään muun muassa puuvilla-, peruna-, papu-, sokerijuurikas-, manteli-, maapähkinä- ja koristekasviviljelmillä. == Lähteet == == Aiheesta muualla == *Toxin and Toxin Target Database (T3DB): Fluazifop-butyl *Kyoto Encyclopedia of Genes and Genomes (KEGG): Fluazifop butyl *Toxin and Toxin Target Database (T3DB): Fluazifop-P-butyl *Kyoto Encyclopedia of Genes and Genomes (KEGG): Fluazifop Luokka:Kasvintorjunta-aineet
Ilari Rantakari

Ilari Rantakari (s. 5. syyskuuta 1945 KylmäkoskiSyntymäpäivät, Helsingin Sanomat 5.9.2015 s. C 19) on suomalainen suurlähettiläs. Hän oli suurlähettiläänä Sambian Lusakassa 1989–1993 ja Tansanian Dar es Salaamissa 1994–1997.Suomen suurlähetystö, Dar es Salaam ja Suomen suurlähetystö, Lusaka Hän on Suomen Valkoisen Ruusun I lk:n ritari.Suomen Valtiokalenteri 2012, ISBN 978-952-14-1779-5 Hänen puolisonsa on sosiaalineuvos Birgitta Rantakari.http://www.haagalainen.com/lehdet/2005-6/haagalainen6_05.pdf Ilari Rantakari oli vuonna 2013 puheenjohtaja ohjausryhmässä, joka Kulttuuri- ja uskontofoorumi FOKUS ry:n, entinen Kristillisen kulttuuriliiton, aloitteesta laati selvityksen imaamikoulutuksen aloittamisesta Suomessa. Hän kuului myös suurmoskeijaa Helsinkiin vuodesta 2016 ajaneen Oasis -säätiön hallitukseen.Suurmoskeijan takana on sata miljoonaa hämärää euroa. paivanlehti.fi 29.12.2016 FOKUS ry:n puheenjohtajana toiminut Ilari Rantakari on myös Oasis -säätiön tukena olevan Suomi–Bahrain-ystävyysseuran perustaja ja puheenjohtaja.http://www.valomerkki.fi/uutiset/suurmoskeijan-rahoitus- huolestuttaa ==Lähteet== == Aiheesta muualla == * Akaan Seutu 9.10.2013 Luokka:Suomen suurlähettiläät Luokka:Vuonna 1945 syntyneet Luokka:Elävät henkilöt
Guitté

Guitté on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rance-joen varrella. Joki on kunnan kohdalla osittain tekojärveä, koska hieman alempana jokea on Rophémelin voimalaitospato.Kunnan kotisivut Kunnan nähtävyyksiä on linna Château de Couëllan. Linna on rakennettu alun perin 1400-luvulla, josta on jäljellä maavalli ja päätornin perustukset. Nykyinen linna on rakennettu pääosin 1600- ja 1700-luvuilla.Tour de France 2015 ==Aiheesta muualla== ==Lähteet== Luokka:Côtes-d’Armorin kunnat
Fiat Tipo (2015)

Fiat Tipo on Fiatin vuodesta 2015 lähtien valmistama keskiluokan automalli, joka korvasi Fiat Linean ja Bravon. Se perustuu samalle pohjalevylle kuin Fiat 500L- ja Jeep Renegade -mallit. Korimallit ovat neliovinen sedan, viisiovinen hatchback ja farmari. Suomeen ei kuitenkaan tuoda lainkaan sedan-korista Tipoa. Valmistusmaassaan Turkissa auto tunnetaan nimellä Fiat Egea, joka juontaa juurensa mallin kehitysvaiheessa käytettyyn työnimeen Aegea. Meksikossa mallia myydään Dodge Neon -nimisenä. Vuoden 2016 Euro NCAP -kolaritestistä Tipo sai tulokseksi neljä tähteä viidestä. Bensiinimoottorivalikoiman muodostivat aluksi 1,4- (95/120 hv) ja 1,6-litraiset (110 hv) moottorit. Näistä suurempi on aina varustettu automaattivaihteistolla. Dieselmoottoriksi on saatavissa 1,3- (95 hv) tai 1,6-litrainen (120 hv). Syksyllä 2020 tehdyn uudistuksen suurimmat muutokset kohdistuivat keulan ilmeeseen. Puskuri ja etusäleikkö ovat uudet, ja aiempi pyöreä logo korvattiin Fiat-tekstillä. Sisällä on uusi ohjauspyörä ja mittariston yhteyteen tuli seitsemäntuumainen monitoiminäyttö. Uutena malliversiona esiteltiin Tipo Cross, joka on hatchbackin maastokelpoisempi versio seitsemän senttimetriä korkeammalla maavaralla ja koria suojaavilla muoviosilla. == Lähteet == == Aiheesta muualla == Tipo (2015) Luokka:C-segmentin autot Luokka:2010-luvun autot Luokka:2020-luvun autot
Plumaugat

Plumaugat on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rance-joen varrella. Kunnan nähtävyyksiä on Pyhän Pietarin kirkko (L'Eglise St Pierre), joka rakennettiin alun perin 1400-luvulla. Kirkko kävi kuitenkin liian pieneksi ja se purettiin. Nykyinen kirkko rakennettiin vuonna 1898. Kunnan toinen nähtävyys on vuonna 1609 rakennettu kappeli La chapelle de Benin.Tour de France 2015 ==Aiheesta muualla== ==Lähteet== Luokka:Côtes-d’Armorin kunnat
Mörsky

Mörsky tarkoittaa seuraavia * mörskyt, sienisuku ;Sukunimi * Jorma Mörsky (1935–2018), tekniikantutkija, professori * Juuso Mörsky (s. 1989), jääkiekkoilija * Mika Mörsky (s. 1991), jääkiekkoilija Luokka:Luettelot henkilöistä sukunimen mukaan
Jorma Mörsky

Jorma Niilo Mörsky (18. huhtikuuta 1935 – 30. kesäkuuta 2018) oli suomalainen tekniikantutkija ja Teknillisen korkeakoulun professori. Hän oli vuodesta 1977 korkeakoulun sähkötekniikan (erikoisalana sähkölaitokset) professori. Hän tutki sähkön laatua, valaistusta ja lämpöpumpun avulla tehtävää lämmitystä. Hän oli mukana Egyptin sähköverkon kehittämistyössä.Facta 2001 WSOY 1984 osa 11, palsta 653 == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1935 syntyneet Luokka:Vuonna 2018 kuolleet
Sévignac

Sévignac on kunta läntisessä Ranskassa Côtes-d'Armorin departementissa Bretagnen alueella. Kunnan nähtävyyksiä on linna Châteaux de Limoëlan. Ensimmäinen linna rakennettiin 1400-luvulla, ja uusin vuonna 1779. Kunnassa oleva 1500- ja 1600-luvuilta peräisin oleva kappeli Chapelle de Saint Cado rakennettiin Tro Breizh -pyhiinvaellusreitin varrelle. Kappelin perustivat läheisen Boquen luostarin munkit.Tour de France 2015 ==Aiheesta muualla== ==Lähteet== Luokka:Côtes-d’Armorin kunnat
Kalervo Mörä

Eero Kalervo Mörä (3. joulukuuta 1925 Viitasaari – 3. marraskuuta 2012 Hyvinkää) oli suomalainen juristi. Hän oli vuodesta 1977 korkeimman oikeuden oikeusneuvos. == Lähteet == Luokka:Korkeimman oikeuden jäsenet‎ Luokka:Vuonna 1925 syntyneet Luokka:Vuonna 2012 kuolleet
Matti Möttönen

Matti Kaarlo Möttönen (17. toukokuuta 1935 Ristijärvi – 4. joulukuuta 1988 Espoo)Kuolleita (maksullinen artikkeli) Helsingin Sanomat 9.12.1988, HS Aikakone. Viitattu 16.5.2018. oli suomalainen lääkäri ja professori. Hän oli vuosina 1977–1988 Helsingin yliopiston oikeuslääketieteen professori. Möttönen tutki väkivaltaan kuolleiden sairauksia.Facta 2001 WSOY 1984 osa 11, palsta 654 Hän kehitti menetelmän hukkumiskuoleman osoittamiseksi. Möttönen kirjoitti ylioppilaaksi vuonna 1954 ja palveli vuonna 1956 ensimmäisissä suomalaisissa YK:n rauhanturvajoukoissa Siinailla. Hän valmistui lääketieteen lisensiaatiksi Turun yliopistosta 1964 ja väitteli vuonna 1969 tohtoriksi sydänveritulppien ja sepelvaltimoiden kovettumistaudin esiintymisestä suomalaisissa ruumiinavausaineistoissa. Väitöskirja oli osa vuosina 1964–1965 toteutettua kansainvälistä tutkimusta. Möttönen oli Turun yliopistossa vuodesta 1972 patologian ja vuodesta 1974 oikeuslääketieteen dosentti, kunnes hänet vuonna 1977 nimitettiin Helsingin yliopiston oikeuslääketieteen professoriksi. Hän oli Suomen oikeuslääketieteen yhdistyksen puheenjohtaja. == Lähteet == Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Patologit Luokka:Vuonna 1935 syntyneet Luokka:Vuonna 1988 kuolleet
Kwabs

Kwabena Sarkodee Adjepong (s. 24. huhtikuuta 1990 Lontoo), taiteilijanimeltään Kwabs, on brittiläinen laulaja-lauluntekijä, joka tunnetaan parhaiten hittikappaleestaan ”Walk” vuodelta 2014. Kwabs julkaisi ensimmäisen EP-levynsä Wrong or Rightin helmikuussa 2014. Saman vuoden lokakuussa hän julkaisi ensimmäisen singlensä, ”Walkin”, joka oli listojen kärjessä Saksassa, Unkarissa ja Romaniassa. Suomessa kappale pääsi virallisen listan sijalle 17. ”Walk” valittiin myös EA Sportsin FIFA 15 -pelin soundtrackille.http://www.fifplay.com/fifa15-soundtrack/ Kwabs teki kappaleen yhdessä Jonny Lattimerin kanssa. Syyskuussa 2015 julkaistiin Kwabsin ensimmäinen albumi, Love + War. Kwabsin suku on kotoisin Ghanasta.http://www.orchestratedpulse.com/2012/07/artist-spotlight-kwabena- adjepong-kwabs/ Hän vietti suuren osan lapsuudestaan sijaisperheissä.http://www.billboard.com/artist/6023172/kwabs/biography == Diskografia == === Albumit === * === EPt === * * * === Singlet === * ”Walk” (2014) == Lähteet == == Aiheesta muualla == Luokka:Brittiläiset laulaja- lauluntekijät Luokka:Vuonna 1990 syntyneet Luokka:Elävät henkilöt
Matías Kranevitter

Claudio Matías Kranevitter (s. 21. toukokuuta 1993 San Miguel de Tucumán) on argentiinalainen jalkapalloilija, joka edustaa venäläistä Zenit Pietaria. Hän on pelannut myös Espanjassa. Oikeajalkainen Kranevitter on pelipaikaltaan puolustava keskikenttäpelaaja. Hän kuuluu myös Argentiinan jalkapallomaajoukkueeseen. == Ura == === Seurajoukkueura === Kranevitterin kasvattajaseura on River Plate. Hän debytoi seurassa Argentiinan Primera Divisiónissa kaudella 2012–2013. Vuonna 2014 hän voitti Primera Divisiónin Torneo Finalin sekä Copa Sudamericanan ja seuraavana vuonna Copa Libertadoresin, Recopa Sudamericanan ja Copa Suruga Bankin. Elokuussa 2015 Kranevitter siirtyi Espanjan Primera Divisiónin Atlético Madridiin, mistä hänet lähetettiin lainasopimuksella takaisin River Plateen. River Platessa hän pelasi lainajakson aikana neljässä Argentiinan liigan ottelussa sekä seurajoukkueiden MM-kilpailuissa. === Maajoukkueura === Kranevitter pelasi vuosina 2012–2013 Argentiinan alle 20-vuotiaiden maajoukkueessa kolme ottelua. Argentiinan jalkapallomaajoukkueessa hänen debyyttinsä tapahtui syyskuussa 2015 Boliviaa vastaan. == Saavutukset == River Plate * Argentiinan Primera División: Torneo Final (2014) * Copa Sudamericana: 2014 * Recopa Sudamericana: 2015 * Copa Libertadores: 2015 * Copa Suruga Bank: 2015 == Lähteet == Luokka:Argentiinalaiset jalkapalloilijat Luokka:Vuonna 1993 syntyneet Luokka:Elävät henkilöt
Akseli Kalermo

Akseli Kalermo (s. 17. maaliskuuta 1997 Kannus) on suomalainen jalkapalloilija, joka edustaa Islannin toiseksi korkeimmalla sarjatasolla pelaavaa joukkuetta nimeltä Þór Akureyri . Hän on pelipaikaltaan keskuspuolustaja. Kalermo aloitti jalkapallon Kannuksen Urassa. Suomessa hän edusti juniorina myös Kokkolan Pallo-Veikkoja sekä Oulun Luistinseuraa. Kalermo siirtyi OLS:sta kesällä 2013 ruotsalaisen IF Brommapojkarnan juniorijoukkueeseen. Syyskuussa 2014 hän siirtyi italialaiseen Atalanta BC:hen ja pelasi seuran paidassa yhden ottelun Primavera B:ssä. Elokuussa 2015 Kalermo palasi kotimaahansa ja Veikkausliigan Rovaniemen Palloseuraan kauden 2016 loppuun kattavalla sopimuksella.http://www.kaleva.fi/urheilu/oululaislahtoinen-akseli-kalermo- siirtyy-ropsin-riveihin/703695/ Rovaniemen Palloseuran jälkeen Kalermo pelasi AC Oulussa ja Vaasan Palloseurassa. Vuonna 2019 hän siirtyi Norjan 3. sarjatasolla pelaavaan Brattvågiin ja 2020 liettualaiseen Riteriaihin. Kaudeksi 2023 Kalermo siirtyi islantlaiseen Thór Akureyri:in. Kalermo on pelannut useissa nuorten maajoukkueissa (mm. vuonna 2014 hän kuului Suomen alle 18-vuotiaiden maajoukkueeseen) ja on toiminut myös kapteenina joissain nuorten maajoukkueissa. ==Lähteet== Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Virpi Lummaa

Virpi Lummaa on suomalainen ekologi, evoluutiobiologi ja ekofysiologi. Lummaa on toiminut evoluutiobiologian apulaisprofessorina Sheffieldin yliopistossa Britanniassa vuodesta 2012 ja aloitti vuoden 2016 alussa viisivuotisen akatemiaprofessorikauden Turun yliopistossa. Akatemiaprofessorikaudellaan Lummaa tutkii, miten moderni ympäristö vaikuttaa ihmisen evoluutioon. ==Lähteet== ==Aiheesta muualla== * * *Two New Academy Professors to the University of Turku (1.6.2015) (utu.fi) *Lummaa, Virpi. 1 Jan 2016–31 Dec 2020 (aka.fi) *Callaway, E. (19.8.2008) Polygamy is the key to a long life (newscientist.com) Luokka:Suomalaiset biologit Luokka:Evoluutiobiologit Luokka:Suomalaiset professorit Luokka:Akatemiaprofessorit Luokka:Elävät henkilöt Luokka:Syntymävuosi puuttuu
Juho Ojala

Juho Ojala (s. 17. maaliskuuta 1995 Kuusamo) on suomalainen mäkihyppääjä. Ojala edustaa Kuusamon Erä-Veikkoja ja hänen valmentajinaan toimivat Jukka Ylipulli ja Kari Pätäri.http://www.hiihtoliitto.fi/makihyppy- yhdistetty/makihyppy-yhdistetty/valmennusryhmat/a-haastajat/juho-ojala/ Ojala on sijoittunut Continental Cupissa parhaimmillaan sijalle 21 vuonna 2014. Hän on ollut mukana kolmissa nuorten MM-kilpailuissa, sijoittuen henkilökohtaisessa kilpailussa parhaimmillaan sijalle 16 vuosina 2013 ja 2015 ja joukkuekilpailussa sijalle seitsemän vuonna 2012. Vuoden 2011 Euroopan nuorten olympiafestivaaleilta Liberecistä Ojala saavutti hopeaa joukkuekilpailuista. Kesä-GP:ssä Ojala on sijoittunut parhaimmillaan 29:nneksi syyskuussa 2015 Tšaikovskissa.http://www.mtv.fi/sport/hiihtolajit/makihyppy/artikkeli/julia- kykkanen-ja-juho-ojala-makihypyn-valopilkut/5297996 Sija toi hänelle kaksi pistettä. == Lähteet == Luokka:Suomalaiset mäkihyppääjät Luokka:Vuonna 1995 syntyneet Luokka:Elävät henkilöt
Metsien hurjat

Metsien hurjat (Pojken i trädet) on ruotsalainen draamaelokuva vuodelta 1961. Mustavalkoisen laajakangaselokuvan on käsikirjoittanut, tuottanut ja ohjannut Arne Sucksdorff. Metsästäjän roolissa nähdään suomalainen Åke Lindman, ja elokuvan musiikin on tehnyt Ruotsissa tuolloin paljon oleskellut yhdysvaltalainen jazzmuusikko Quincy Jones. == Juoni == 16-vuotias poika Göte (Tomas Bolme) kulkee vanhempien kaveriensa Maxin ja Mannen kanssa öisillä metsästysreissuilla varastetulla autolla. He kaatavat hirviä ja myyvät niitä eteenpäin. Salametsästys tapahtuu maanomistaja Cervinin mailla, joka palkkaa metsästäjä Sten Sundbergin (Åke Lindman) riistanvartijakseen. Göte on salametsästäjäkolmikon hiljaisin ja arin, mukana lähinnä vain paetakseen ankeiksi kokemiaan kotioloja ja saadakseen luontoelämyksiä. Göte hukkaa metsään hylsyn, joka voisi paljastaa heidät ja lähtee etsimään sitä, mutta karkaakin Maxilta ja Mannelta. He löytävät Göten ilman Mannen omistamaa kivääriä ja sitovat pojan tivaten kiväärin kätköpaikkaa. Paikalle tulee myös Göten sisko, joka on palvelijana Cervinillä. Göte johdattaa Maxin ja Mannen kätkölle, mutta ottaakin aseen ja tähtää itkuisena tovereitaan vaatien heitä häipymään. Metsästäjä Sundberg saa kiinni muut nuoret, mutta Göte jatkaa pakoaan kunnes Sundbergin koirat pakottavat hänet kiipeämään pakoon puuhun. Cervin yrittää neuvotella Göten kanssa, mutta tämä valitsee kuoleman.Pojken i trädet, Svensk Filmdatabas (pdf), viitattu 4.9.2015. == Näyttelijät == Lähde: Svensk filmdatabas == Lähteet == Luokka:Vuoden 1961 ruotsalaiset elokuvat
Hullu kuningas

Hullu kuningas () on vuonna 1994 ensi-iltansa saanut tositapahtumiin perustuva brittiläinen historiallinen draamaelokuva, jonka on ohjannut Nicholas Hytner. Elokuva perustuu Alan Bennettin näytelmään The Madness of George III (1991), joka kertoo Englannin kuninkaan Yrjö III:n luisumisesta hiljalleen mielisairauteen. Nykyisin osa modernin lääketieteen asiantuntijoista uskoo kuninkaan sairastaneen porfyriaa, joka tutkijoiden mukaan aiheutti hänen oireensa ja aikalaisten hulluudeksi tulkitsemat kohtaukset. == Juoni == Vuonna 1788 Englannin kuningas Yrjö III (Nigel Hawthorne) alkaa hovin järkytykseksi osoittaa asteittain pahenevan mielisairauden merkkejä, jolloin kuninkaan poika Walesin prinssi (Rupert Everett) alkaa juonitella oppositiopoliitikkojen kanssa. Valmisteilla on Walesin prinssin julistaminen isänsä sijaishallitsijaksi, jolloin hän voisi nimittää uuden hallituksen. Pääministeri William Pitt (Julian Wadham) yrittää salata kuninkaan sairauden parlamentilta estääkseen vallanvaihdon. Yrjö III erotetaan vaimostaan (Helen Mirren) ja hän joutuu aikakaudelle tyypillisten ankarien hoitojen kohteeksi, mutta lääkärit eivät osaa parantaa hänen sairauttaan. Lopulta erään hovinaisen suosittelema tohtori Willis (Ian Holm) vie kuninkaan maatilalleen ja saa omilla hoitomenetelmillään tämän tilan paranemaan. Vallansiirto perutaan viime hetkellä ja kuninkaan outoa käytöstä edellisinä kuukausina todistaneet palvelijat erotetaan. Walesin prinssi joutuu luopumaan salaisesta avioliitostaan katolisen rakastajattarensa kanssa. == Näyttelijät == == Tuotanto == Kun alkuperäinen näytelmä The Madness of George III sovitettiin elokuvaksi, jätettiin sen otsikosta pois kuninkaan nimeen kuuluva järjestysnumero. Urbaanilegendan mukaan muutos tehtiin siksi, jotta yhdysvaltalainen yleisö ei luulisi Hullun kuninkaan olevan elokuvasarjan kolmas osa. Ohjaaja Hytnerin mukaan huhu ”ei ole täysin paikkansapitämätön” ja nimi todella muutettiin amerikkalaista yleisöä ajatellen, mutta tärkeimpänä pidettiin kuningasta tarkoittavan sanan king lisäämistä nimeen, jotta elokuvan ymmärrettäisiin kertovan kuninkaasta. == Vastaanotto == Elokuva voitti parhaan lavastuksen Oscar-palkinnon, palkinnon saivat Ken Adam ja Carolyn Scott. Elokuva oli lisäksi ehdolla parhaan miespääosan (Nigel Hawthorne), parhaan naissivuosan (Helen Mirren) sekä parhaan sovitetun käsikirjoituksen Oscar- palkinnon saajaksi. Elokuva valittiin vuonna 1999 British Film Instituten kokoamalle sadan parhaan brittiläisen elokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * * Luokka:Vuoden 1994 brittiläiset elokuvat Luokka:Brittiläiset historialliset elokuvat Luokka:Näytelmiin perustuvat elokuvat Luokka:Parhaan lavastuksen Oscar-palkinnon saaneet elokuvat
Johannes Bayer

Johannes (tai JohannOtavan iso tietosanakirja, osa 1, palsta 1090 Bayer (1572–1625) oli saksalainen tähtitieteilijä. Vuonna 1603 Bayer julkaisi 51-lehtisen tähtikartan Uranometria. Nimet, jotka hän antoi latinalaisin ja kreikkalaisin kirjaimin tähdille, ovat vieläkin pääosin käytössä.Factum, osa 1 vuodelta 2003, s. 216Facta, osa 1 vuodelta 1976, palsta 619 == Lähteet == == Kirjallisuutta == * == Aiheesta muualla == Luokka:Saksalaiset tähtitieteilijät Luokka:Vuonna 1572 syntyneet Luokka:Vuonna 1625 kuolleet
Seppo Niemelä

Seppo Niemelä (19. helmikuuta 1946 Kihniö – 2. elokuuta 2015 Lapua) oli suomalainen toimittaja, opettaja, järjestöjohtaja ja virkamies. Niemelä oli toimittajana Jyväskylän ylioppilaslehdessä ja Ylioppilaslehdessä 1968–1971, opettajana Alkio-opistossa 1976–1982 ja Keskustapuolueen äänenkannattajan Lallin päätoimittajana 1983–1986 ja puolueen pää-äänenkannattajan Suomenmaan päätoimittajana 1986–1991. Tämän jälkeen Niemelä oli Maaseudun sivistysliiton johdossa vuodet 1991–2003 ja toimi vuodet 2003–2007 Valtion kansalaisvaikuttamisen ohjelman johtajana. Niemelä kuului Yleisradion hallintoneuvostoon 1987–2003 ja toimi sen puheenjohtajana 1991–1994. Oppiarvoltaan Niemelä oli filosofian tohtori. ==Lähteet== == Aiheesta muualla == * Luokka:Suomalaiset päätoimittajat Luokka:Suomalaiset järjestöjohtajat Luokka:Suomalaiset opettajat Luokka:Suomalaiset virkamiehet Luokka:Vuonna 1946 syntyneet luokka:Vuonna 2015 kuolleet
Neuroosiliitto

Neuroosiliitto on Äänekoskella 2007 perustettu, vahvasti Ratsialta vaikutteita ottanut punkrock-yhtye. Alkuperäisjäsenet olivat Antti Makkonen (laulu, basso), Jasu Rossi (kitara, laulu) ja Juho Hakalax (laulu, rummut). Antti Makkosen jätettyä yhtyeen, siitä muodostui Rossin ja Hakalaxin duoprojekti, bassossa pyöri useita äänekoskelaisia muusikoita. Tällä hetkellä bassoa bändissä soittaa Otto Lemetyinen ja yhtye on vakiintunut tiukaksi trioksi. Yhtye julkaisi ensimmäisen omakustannelevynsä Tehdaskaupungin kasvatit vuonna 2009. Levy oli vahvasti DIY-vaikutteinen, kannetkin tehtiin tilausten mukaan kartongista ja paperiliimasta. Vuonna 2013 yhtye julkaisi ensimmäisen virallisen albuminsa "Tehdaskaupunki palaa!", jonka julkaisi yhteistyössä Suppolevyt ja Killer records. Vuosien saatossa yhtyeelle on keikkoja kertynyt toista sataa. == Jäsenet == ===2007-2008=== * Antti Makkonen, laulu, basso * Jasu Rossi, laulu, kitara * Juho Hakalax, laulu, rummut ===2008-2009=== * Jasu Rossi, laulu, kitara * Juho Hakalax, laulu, rummut * Milja Leskinen, basso ===2009-2010=== * Jasu Rossi, laulu, kitara * Juho Hakalax, laulu, rummut * Juuso Raatikainen, basso, laulu ===2010-2012=== * Jasu Rossi, laulu, kitara * Juho Hakalax, laulu, rummut * Juho Niskanen, basso * Juuso Raatikainen, koskettimet * Otto Lemetyinen, kitara ===2012-2015=== * Jasu Rossi, laulu, kitara * Juho Hakalax, laulu, rummut * Otto Lemetyinen, basso == Diskografia == ===Studioalbumit=== * Tehdaskaupungin kasvatit (2009) * Tehdaskaupunki palaa! (2013) === EP:t === * Meidän vika (2017) == Lähteet == == Aiheesta muualla == * Äänekosken Kaupunkisanomat * Soundin arvostelu Luokka:Suomalaiset punkyhtyeet
Jurvansalo

Jurvansalo on Keiteleen saari Viitasaarella lähellä Viitasaaren keskustaa. Siellä on Isoahon ja Miekkarinteen asuinalueet. Saari on enimmäkseen metsämaata, jota rikkovat kahden maatilan peltomaat. Korkeimmat mäet ovat eteläinen Roviovuori ja pohjoinen Halkovuori, jossa on luonnonsuojelualue. Koillisessa aukeaa Pirttiselkä ja Vanhan Kirkkosaaren erottava Hakkarilansalmi, lounaassa ja lännessä on Hännilänsalmi. Saaressa sijaitsee pieni Haukilampi, joka laskee Ylä-Keiteleeseen. Saaren kautta kulkee valtatie 4, johon kuuluu saarelle johtava Hännilänsalmen silta. Tien rinnalla asuinalueiden kautta kulkeva yhdystie 16909. == Lähteet == Luokka:Viitasaaren saaret Luokka:Keiteleen saaret
Luotolansaari

Luotolansaari on Keiteleen saari Viitasaarella. Koillisessa Paanalanselkä erottaa sen Siilinsalosta ja lounaassa Lätinselkä mantereesta. Siellä on sekä vakinaista että loma-asutusta. Siellä on myös kalasatama.http://www.kalapaikka.net/rbu.asp?id=21789&iid;=11554&l;=s == Lähteet == Luokka:Viitasaaren saaret Luokka:Keiteleen saaret
Léo Westermann

Léo Joseph Paul Westermann (s. 24. heinäkuuta 1992 Haguenau) on ranskalainen koripalloilija. Pelintekijänä pelaava Westermann on edustanut ranskalaisia, serbialaisia ja espanjalaisia seurajoukkueita.euroleague.net Westermann nostettiin Ranskan maajoukkueen kisaryhmään vuoden 2015 koti-EM-kilpailuihin Antoine Diot'n loukkaannuttuahttp://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_7Xdt6nGfHBUQUJythm5Ad1.articleMode_on.html ja hänen korvaajansa Thomas Heurtelin seuran kiellettyä tätä osallistumasta turnaukseen.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_mYOl8hpvGpMRezlCtgkW62.articleMode_on.html Ranska voitti turnauksesta pronssia. == Lähteet == * Léo Westermann lnb.fr * Profiili euroleague.net * Leo Westermann basketball profile eurobasket.com * Profiili archive.fiba.com === Viitteet === == Aiheesta muualla == Luokka:Ranskalaiset koripalloilijat Luokka:Vuonna 1992 syntyneet Luokka:Elävät henkilöt
Gale Anne Hurd

Gale Anne Hurd (s. 25. lokakuuta 1955 Los Angeles) on yhdysvaltalainen elokuva- ja televisiotuottaja. Hurd kasvoi Kaliforniassa ja luki lapsuudessaan muun muassa Sormusten herran ja Maameren tarinoita sekä supersankarisarjakuvia, joiden hän katsoo innoittaneen uraansa. High schoolin jälkeen hän lähti opiskelemaan Stanfordin yliopistoon, josta hän valmistui vuonna 1970-luvun lopulla pääaineinaan taloustiede ja viestintä. Hurd aloitti uransa elokuva-alalla b-elokuvatuottaja Roger Cormanin palveluksessa, mitä kautta hän tutustui aloittelevaan elokuvaohjaajaan James Cameroniin. Hurd tuotti Cameronin ohjaaman Terminator – tuhoajan (1984) ja osallistui sen käsikirjoittamiseen. Hurd on tuottajana keskittynyt erityisesti tieteisfiktioon ja ison budjetin toimintaelokuviin, kuten Aliens – paluu (1986), Abyss – syvyys (1989), Armageddon (1998) ja Hulk (2003). Poikkeuksia hänen tavallisesta linjastaan ovat esimerkiksi indie-elokuva Unelmien tanssi (1992) ja komedia Pressan tytöt (1999). Hurd on yksi vuonna 2010 alkaneen The Walking Dead -televisiosarjan tuottajista. Vuonna 2012 Hurd sai tähden Hollywood Walk of Famelle. Hurd oli naimisissa James Cameronin kanssa vuosina 1985–1989. Vuonna 1991 hän avioitui Brian De Palman kanssa, mutta myös se liitto päättyi eroon. De Palman kanssa hänellä on yksi tytär. Nykyään Hurd on naimisissa Jonathan Hensleighin kanssa. == Lähteet == == Aiheesta muualla == * * Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Vuonna 1955 syntyneet Luokka:Elävät henkilöt
Valkonaamasieppo

Valkonaamasieppo (Tregellasia leucops) on pensassieppojen heimoon kuuluva varpuslintu. ==Levinneisyys== Valkonaamasieppoa tavataan Uuden-Guinean saarella ja Australiassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Tomas Bolme

thumb|Thomas Bolme Göteborgin kirjamessuilla 2010. Tomas Robert Olof Bolme (s. 21. huhtikuuta 1945 Högalid, Tukholma) on ruotsalainen näyttelijä. Hänet tunnetaan parhaiten Hergén Tintti-hahmon ruotsalaisäänenä animaatioelokuvissa, mutta hän on näytellyt lisäksi useissa teattereissa sekä kymmenissä ruotsalaisissa elokuvissa ja televisiosarjoissa. Hän voitti parhaan miespääosan Guldbagge-palkinnon August Strindbergin näytelmään Velkojat perustuvasta elokuvasta Fordringsägare (1988).Fordringsägare (1988), Svensk filmdatabas, Svenska filminstitutet. Viitattu 5.9.2015. Bolme opiskeli Tukholman Teaterhögskolanissa 1966–1969. Hänen teatteriuraansa kuuluu vapaa teatteriryhmä Fria Proteatern, Dramaten ja Riksteatern. Vuonna 1997 hän esitti Tevjen roolin Georg Malviuksen musikaaliohjauksessa Spelman på taket Tukholman kaupunginteatterissa. Hän on myös lukenut useita äänikirjoja, kuten Jan Guilloun Coq Rouge. Bolme oli aiemmin Ruotsin kommunistisen puolueen jäsen (). ==Elokuvia== *1959: Mälarpirater *1961: Metsien hurjat *1963: Mordvapen till salu *1964: Sinitakit *1968: Freddy klarar biffen *1970: Onnelliset paskiaiset *1972: The Day the Clown Cried *1974: Viimeinen seikkailu *1975: Kahden kauppa *1977: Täytyyhän ihmisen elää *1980: Flygnivå 450 *1988: Fordringsägare *1991: Hyvä tahto *2005: Wallander: Afrikkalainen *2006: Kun pimeys koittaa – när mörkret faller *2007: Arn – Temppeliritari ==Lähteet== Luokka:Ruotsalaiset näyttelijät Luokka:Parhaan miespääosan Guldbagge-palkinnon saajat Luokka:Vuonna 1945 syntyneet Luokka:Elävät henkilöt
Andienkerttupeukaloinen

Andienkerttupeukaloinen (Odontorchilus branickii) on peukaloisten heimoon kuuluva eteläamerikkalainen varpuslintu. ==Levinneisyys== Andienkerttupeukaloista tavataan Boliviassa, Perussa, Ecuadorissa ja Kolumbiassa. Laji on luokiteltu elinvoimaiseksi. ==Lähteet== Luokka:Peukaloiset
Brasiliankerttupeukaloinen

Brasiliankerttupeukaloinen (Odontorchilus cinereus) on peukaloisten heimoon kuuluva varpuslintu. ==Levinneisyys== Brasiliankerttupeukaloista tavataan Bolivian itäosissa ja Brasilian keskiosissa. Lajia uhkaa sademetsien hakkuu, ja se on luokiteltu elinvoimaiseksi. ==Lähteet== Luokka:Peukaloiset
Huijarien huvittavat huiputtajat

Huijarien huvittavat huiputtajat on vuoden 1945 suomalainen komediaelokuva, jonka on ohjannut Aarne Kivimäki ja tuottanut Kansan Filmi Oy. Ensi-ilta oli Helsingissä Bio-Biossa. Valtalehtien arvostelijat eivät pitäneet elokuvsta, mutta maaseudun lehdissä komediaa ymmärrettiin. ==Näyttelijät== ==Lähteet== * Luokka:Suomalaiset komediaelokuvat Luokka:Vuoden 1945 suomalaiset elokuvat
RN Messaggero

RN Messaggero () oli Italian kuninkaallisen laivaston vuonna 1885 vesillelaskettu teräsrunkoinen siipirattain varustettu yhteysalus (). == Valmistus == RN Messaggieren suunnitelmien pohjalta, mutta keveällä kahvelitakilalla varustetun aluksen suunnitteli Edoard Masdea haluttaessa uudelleen käyttää Messaggieren loistavaa höyrykonetta. Alus tilattiin Sestri Ponentesta Cantieri navali Oderolta, missä köli laskettiin vuonna 1883. Alus laskettiin vesille 13. heinäkuuta 1885 ja liitettiin laivastoon 11. lokakuuta 1888.Gardiner, 1860–1905 s. 353 == Palvelus == Aluksen aseistus vaihdettiin myöhemmin neljäksi 57 millimetrin 43 pituuskaliiperin tykiksi ja alukselle lisättiin vuonna 1889 neljä 37 millimetrin 20 pituuskaliiperin revolveritykkiä. Alus poistettiin palveluksesta 11. maaliskuuta 1907, jonka jälkeen se oli jonkin aikaa Panigagliassa varastoaluksena. ==Lähteet== * === Viitteet === Luokka:Regia Marinan avisot